कक्राझार जिल्लानि गसाइगाव महकुमानि सिङाव थानाय 3 नं श्रीरामपुर बियाबनि सिङाव थानाय 1 नं बुरिसाथामआव कंग्रेस दोलोनि बानजायनायाव मोनसे बिसायख’थि फोसावदिं मेल जानानै थाङो । बे मेलाव गाहाइ आलासि महरै बाहागो लायो एआइइउडिएफनि गाहाइ नेहाथारी हाफिस रफिखुल इसलाम, बारग’ मन्थ्रि दुर्गा दास बर’, धुबुरी बिधान सभा बियाबनि एमएलए नाजिरुल हख आरो बिजाथि सजल सिंहजों लोगोसे कंग्रेसआरो एआइइउडिएफनि दैदेनगिरि आरो गोबां रायजो-राजाफोरा बाहागो लायो। बिटिसि बिसायख’थिखौ खुंफुङैया बिजेपि दोलोनि खायदा। बिसोर जेसेखि खायदा खालामा मानो बिजेपि दोलोखौ रायजो-राजाफोरा मोनथिबाय । बेनिखायनो कंग्रेस आरो एआइइउडिएफआ खौसेयै गोरोबनानै बहाबा कंग्रेसनि आरो बहाबा एआइइउडिएफनि बिजाथि फसंदों। हिमन्त बिस्व शर्माआ बिपिएफखौ रां जाख’ल’दों होननायनि सायाव बुंनानै बेखौ माबोरै बुंनो हाखो जेराव दिसपुरआव बिजेपि- बिपिएफ-अगपआ गोरोबनानै सोरखार सालायदों अबोला रायजोनो रां हरनायखौ बिपिएफआ जाख्ल’नायखौ मानो जेबो खालामनो हादिया होननानै सोंलु सोङो। बियो बुंबावोदि बिपिएफआ रां जाख्ल’नायमानि बिजेपि-अगपआबो जाख्ल’नाय होननानै बिथां हाफिस रफिखुल इसलामआ बिजेपिखौ गोख्रों रावजों सोंखारिदों।